২০২৪ সালের পূর্ব জাজিরা রাজ্য গণহত্যা

২০২৪ সালের পূর্ব জাজিরা স্টেট গণহত্যা বলতে ২০২০ সালের ২০ অক্টোবর থেকে শুরু হওয়া র‍্যাপিড সাপোর্ট ফোর্সেস (RSF) কর্তৃক জাজিরা স্টেট অত্যন্ত ত্রিশটি সুদানি গ্রামে বেসামরিক নাগরিকদের উপর প্রতিশোধমূলক গণহত্যার ঘটনাকে বোঝানো হয়, যেখানে হাজার হাজার মানুষ নিহত হয়েছিল। ক্ষতিগ্রস্ত বসতিগুলোর মধ্যে আল-সিরিহা, সাফিতা আল-গুনোমাব, জুরকা, ডেইম ইলিয়াস, তাম্বুল, এবং সাকিয়াহ-তে ব্যাপক যৌন সহিংসতা, সম্পত্তির ব্যাপক লুণ্ঠন ও অগ্নিসংযোগ, এবং স্বাস্থ্যসেবা কেন্দ্র ধ্বংসের ঘটনাও ঘটে, যার ফলে হাজার হাজার গ্রামবাসী বাস্তুচ্যুত হয়।

 প্রেক্ষাপট 

২০২৩ সালে সুদানের গৃহযুদ্ধ শুরু হওয়ার পর থেকে আরএসএফ (RSF) কর্তৃক বেসামরিক জনগণের উপর বেশ কয়েকটি গণহত্যা সংঘটিত হয়েছে। এর মধ্যে রয়েছে ৫ জুন ২০২৪ তারিখে জাজিরা স্টেটের ওয়াদ আল-নূরা গ্রামে দীর্ঘ অবরোধের পর চালানো দুটি আক্রমণ, যার ফলে ১০০ থেকে ২০০ বেসামরিক নাগরিক নিহত হয়।

পরবর্তীতে আরএসএফ গালগানি গণহত্যা ঘটায়, যেখানে ১৫ আগস্ট ২০২৪ তারিখে মধ্য সুদানের সেন্নার রাজ্যের একটি গ্রামে বেসামরিক নাগরিকদের লক্ষ্য করে চালানো একাধিক হামলার পর অন্তত ১০৮ জন নিহত হন, যার মধ্যে কমপক্ষে ২৪ জন নারী ও শিশু ছিল।

 গণহত্যাসমূহ 
২০২৪ সালের অক্টোবরে, আল-জাজিরা রাজ্যের নিয়ন্ত্রণ নেওয়া শীর্ষ আরএসএফ (RSF) কমান্ডার আবু আকলা কিকাল সুদানি সশস্ত্র বাহিনীতে দলত্যাগ করেন। এর প্রতিশোধ হিসেবে, বেশ কিছু আরএসএফ জঙ্গি ২০ অক্টোবর ২০২৪ থেকে শুরু করে বেসামরিক নাগরিকদের লক্ষ্য করে উত্তর ও পূর্ব জাজিরা স্টেট জুড়ে অগ্রসর হতে শুরু করে। আর তাদের পথে থাকা বেশ কয়েকটি গ্রাম ও শহর ধ্বংস ও লুণ্ঠন করে। সুদানি ডক্টরস ইউনিয়ন জানিয়েছে যে এই ধ্বংসযজ্ঞের মধ্যে রয়েছে ব্যাপক ধর্ষণ, ভবন ও স্বাস্থ্যসেবা কেন্দ্র লুণ্ঠন এবং একাধিক স্থাপনা পুড়িয়ে দেওয়া ও ধ্বংস করা।

২৪ অক্টোবর ২০২৪ তারিখে, আরএসএফ জঙ্গিরা জাজিরা রাজ্যের আল-সিরিহা গ্রামে আক্রমণ শুরু করে এবং তিন দিন ধরে হামলা চালিয়ে যায়। ২৯ অক্টোবরের মধ্যে কমপক্ষে ১৪১ জন নিহত হন। যার মধ্যে শুধুমাত্র ২৫ অক্টোবরেই পঞ্চাশের বেশি মানুষ মারা যান। শুধু আল-সিরিহা গ্রামেই আরও ২০০ জন আহত হওয়ার খবর পাওয়া যায়। প্রতিরোধ কমিটিগুলো জানিয়েছে যে সাকিয়াহ গ্রামে অন্তত আরও বারো জন নিহত হয়েছেন এবং আরএসএফ জঙ্গিদের স্নাইপার ফায়ার ও বোমাবর্ষণের কারণে উদ্ধারকর্মী ও চিকিৎসা কর্মীরা ক্ষতিগ্রস্তদের কাছে পৌঁছাতে পারেননি।

জাজিরা সম্মেলন জানিয়েছে যে ত্রিশটি বসতি জুড়ে ৩০০ বেসামরিক নাগরিক নিহত হয়েছেন এবং চলমান তল্লাশি অভিযান ও টেলিযোগাযোগ বিচ্ছিন্নতার কারণে মৃতের সংখ্যা অসম্পূর্ণ বলে মনে করা হচ্ছে। জুরকাতে আটজন, সাফিতা আল-গুনোমাব-এ চৌদ্দজন এবং মাকনুন-এ তেরো জন, তাম্বুল-এ বারো জন এবং ডেইম ইলিয়াস-এ দুজন বেসামরিক নাগরিক নিহত হয়েছেন। আদ আল-খদ্র গ্রামের একজন জীবিত গ্রামবাসী জানান যে আরএসএফ জঙ্গিরা একজন গ্রামবাসীকে হত্যা করেছে, নির্বিচারে গ্রামে গুলি চালিয়েছে এবং তারপর ফসলের জমিতে আগুন ধরিয়ে দিয়েছে। অন্তত ২৪টি গ্রাম তাদের জনসংখ্যা সরিয়ে নেওয়ার প্রক্রিয়া শুরু করে, যার ফলস্বরূপ হাজার হাজার মানুষ বাস্তুচ্যুত হন। ওয়াদ আল-ফাদল-এ ছয়জন এবং আল-ফজ আল-বাশির-এ আটজন মারা যান। আল-ফাওলা আল-আফসা এবং আল-নাসরাব-এও দুজন করে হত্যাকাণ্ড ঘটেছে। জাতিসংঘ জানিয়েছে যে এই গণহত্যায় অন্তত দশজন শিশু নিহত হয়েছে।

৬ নভেম্বর, আরএসএফ-এর বিরুদ্ধে আল হিলালিয়া শহরে অন্তত ৮৬ জনকে হত্যার অভিযোগ আনা হয়, যেখানে তারা ১৩ জনকে গুলি করে হত্যা করে এবং ৭৩ জনকে ইউরিয়া সার মিশ্রিত দূষিত খাবার খাইয়ে বিষক্রিয়ার মাধ্যমে হত্যা করে। ১৭ নভেম্বরের মধ্যে শহরটিতে মৃতের সংখ্যা ৫২৭-এ পৌঁছায়।

২৭ নভেম্বরের মধ্যে জাজিরা সম্মেলন অনুমান করে যে আরএসএফ-এর গণহত্যায় কমপক্ষে ১,০০০ মানুষ নিহত হয়েছেন। ১১ ডিসেম্বরের মধ্যে এই সংখ্যা ৭,০০০ ছাড়িয়ে যায় (ডিসেম্বর ২০২৩ থেকে সমগ্র জাজিরা রাজ্যে)।

 প্রভাব 
গণহত্যা ছাড়াও, জাজিরা স্টেট জুড়ে একাত্তরটি ধর্ষণের ঘটনা রেকর্ড করা হয়েছে, যার জন্য আরএসএফ-কে দায়ী করা হয়েছে। এর মধ্যে কমপক্ষে তিনজন নাবালক বা নাবালিকা ছিল, যাদের মধ্যে দুজন পরবর্তীতে আঘাতের কারণে মারা যায়। শুধুমাত্র রুফা শহরেই ২১ থেকে ২৬ অক্টোবর পর্যন্ত আরএসএফ-এর হামলার সময় ৩৭টি ধর্ষণের ঘটনা ঘটে।

জাতিসংঘ জানিয়েছে যে আরএসএফ-এর হামলার কারণে ২০ অক্টোবর থেকে জাজিরা রাজ্যে অন্তত ১,৩৫,৪০০ মানুষ বাস্তুচ্যুত হয়েছেন। জাজিরা সম্মেলন জানিয়েছে যে ৪০০ গ্রাম সম্পূর্ণভাবে জনশূন্য হয়ে গেছে এবং আরও ১১৫ গ্রাম আংশিকভাবে খালি হয়েছে।
 তদন্ত 
ট্রানজিশনাল সোভেরেনটি কাউন্সিল অ্যাটর্নি জেনারেল মোহামেদ ইসা তাইফুর-কে গণহত্যাগুলোর বিষয়ে তদন্ত পরিচালনা করার নির্দেশ দিয়েছে।
 প্রতিক্রিয়া 
 : সুদানের সমন্বয়কারী ক্লেমেন্টিন এনকভেটা-সালামি গণহত্যাগুলোর নিন্দা করেছেন এবং বলেছেন, "এগুলো জঘন্য অপরাধ।"
 : পররাষ্ট্র মন্ত্রণালয় এই হামলার নিন্দা জানিয়েছে এবং বলেছে যে এটি বেসামরিক নাগরিকদের লক্ষ্য করে করা হচ্ছে এবং আন্তর্জাতিক মানবিক আইন লঙ্ঘন করছে।
 : পররাষ্ট্র মন্ত্রণালয় জানিয়েছে যে আরএসএফ হত্যা ও জখমের কারণ হচ্ছে এবং আন্তর্জাতিক আইন লঙ্ঘন করছে। তারা উভয় পক্ষকে জেদ্দা চুক্তি মেনে চলার জন্য অনুরোধ করেছে।
 : পররাষ্ট্র মন্ত্রণালয় জানিয়েছে যে এই হামলাগুলোর মধ্যে নির্মম লঙ্ঘন রয়েছে এবং আন্তর্জাতিক সম্প্রদায়ের সুদানের সংকটকে অগ্রাধিকার দেওয়া প্রয়োজন বলে জোর দিয়েছে।
 : স্টেট ডিপার্টমেন্ট-এর মুখপাত্র ম্যাথিউ মিলার বলেছেন "সুদানে নৃশংসতাকে ইন্ধন যোগানকারীদের ওপর যুক্তরাষ্ট্র তার জরিমানা আরোপ অব্যাহত রাখবে।"
 তথ্যসূত্র 

বিষয়শ্রেণী:২০২৪-এ অগ্নিসংযোগ
বিষয়শ্রেণী:২০২৪-এ হত্যাকাণ্ড
বিষয়শ্রেণী:সুদান গৃহযুদ্ধে হত্যাকাণ্ড (২০২৩–বর্তমান)
বিষয়শ্রেণী:সুদানে লুটতরাজ
বিষয়শ্রেণী:সুদানে অগ্নিসংযোগ
বিষয়শ্রেণী:জাজিরা রাজ্য
বিষয়শ্রেণী:আফ্রিকায় অক্টোবর ২০২৪-এর অপরাধ
বিষয়শ্রেণী:একুশ শতকে সুদানে গণহত্যা
বিষয়শ্রেণী:২০২৪-এ ভবন ও স্থাপনায় হামলা
বিষয়শ্রেণী:সুদানে অক্টোবর ২০২৪
বিষয়শ্রেণী:২০২০-এর দশকে ধর্ষণ
বিষয়শ্রেণী:যুদ্ধে শিশুদের যৌন নির্যাতন
বিষয়শ্রেণী:আফ্রিকায় ভবন ও স্থাপনায় অগ্নিসংযোগের ঘটনা